
         Avizat pentru legalitate,
                       Secretar General UAT,
                      Cons.Jur. OANA MIHAI

ROMÂNIA
JUDEŢUL BACĂU
ORAŞUL BUHUŞI
CONSILIUL LOCAL

PROIECT DE HOTĂRÂRE
[bookmark: _Hlk129246525][bookmark: _Hlk115117606][bookmark: _Hlk173227710]privind aprobarea caietului de sarcini pentru achiziția serviciilor de actualizare a Planului Urbanistic General (PUG) al orașului Buhuși, a Regulamentului Local de Urbanism (RLU) aferent și transpunerea acestora în format digital GIS


  Consiliul Local Buhuşi, Judeţul Bacău, întrunit în şedinţa ordinară din data de ......;
  Având în vedere:
· Raportul comun nr. 27164 din 05.08.2025 al Serviciului SDLAP și al Compartimentului urbanism, amenajarea teritoriului;
· Referatul de aprobare nr.27166 din 05.08.2025 din al Primarului oraşului Buhuşi;
· [bookmark: _Hlk205286018]HCL 75/25.07.2002 pentru aprobarea Planului Urbanistic General al orașului Buhuși, proiect nr.15/2000 si a Regulamentului Local de Urbanism aferent PUG-ului;
· HCL nr.31/29.03.2012 ,,privind prelungirea termenului de valabilitate pentru Planul Urbanistic General al orasului Buhusi si a Regulamentului Local de Urbanism existente’’;
· HCL nr.68/20.06.2014 – pentru modificarea art.1 din H.C.L. nr.31/29.03.2012 ,,privind prelungirea termenului de valabilitate pentru Planul Urbanistic General al orasului Buhusi si a Regulamentului Local de Urbanism existente”;
· HCL nr.80/28.07.2016 „privind prelungirea termenului de valabilitate pentru Planul Urbanistic General al orașului Buhuși și a Regulamentului Local de Urbanism existente”;
· HCL nr.196/29.11.2018 – „privind prelungirea termenului de valabilitate pentru Planul Urbanistic General al orașului Buhuși și a Regulamentului Local de Urbanism existente”;
· [bookmark: _Hlk59092639]HCL nr.194/24.10.2023 – „ privind aprobarea prelungirii termenului de valabilitate a Planului Urbanistic General al Orașului Buhuși și a Regulamentului Local de Urbanism aferent acestuia, documentația de urbanism nr. 15/2000 elaborată de S.C. General Proiect S.R.L., respectiv de arhitect Anghel A., aprobat prin Hotărârea Consiliului Local al Orașului Buhuși nr. 75 din 25.07.2002”;
· HCL nr. 39 din 10.03.2025 privind aprobarea participării UAT Orașul Buhuși la Programul multianul privind finanțarea elaborării și/ sau actualizării planurilor urbanistice generale ale localităților și a regulamentelor locale de urbanism, a indicatoriilor tehnico-economici ai obiectivului de investiții „Actualizare plan urbanistic general al orașului Buhuși, a regulamentului local și transpunerea Planului urbanistic general în format GIS”;
· Prevederile Legii nr. 350/2001 privind amenajarea teritoriului și urbanismul, cu modificările și completările ulterioare;
· H.G. nr. 525/1996 privind aprobarea Regulamentului general de urbanism, cu modificările și completările ulterioare;
· Prevederile Legii nr. 273/2006 privind finanțele publice locale, cu modificările și completările ulterioare;
· Legea nr. 98/2016 privind achizițiile publice, cu modificările și completările ulterioare;
· Hotărârea Guvernului nr. 395 din 2 iunie 2016, privind normele metodologice de aplicare a prevederilor Legii nr. 98/2016 privind achizițiile publice;
· Legea nr. 52/2003- privind transparența decizională în administrația publică, republicată, cu modificările și completările ulterioare;
· avizele comisiilor de specialitate ale Consiliului Local Buhuși;
· În conformitate cu prevederile art.76, art.84, art. 87 alin.(5), art. 129 alin. (2) lit. c),alin.6 lit.c) și alin. (14), art. 139 alin. (3) lit.e), art.140 alin.(1), art.196 alin.(1), lit.a), art.197 alin.(1) și (2) și art.198 alin.(1) și alin.(2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

SE PROPUNE:

Art 1. Se aprobă caietul de sarcini pentru achiziția serviciilor de actualizare a Planului Urbanistic General (PUG) al orașului Buhuși, a Regulamentului Local de Urbanism (RLU) aferent, precum și transpunerea acestora în format digital GIS, conform anexei- parte integrantă din prezentul proiect de hotărâre.
Art.2. Primarul orașului Buhuși, prin compartimentele de specialitate, va duce la îndeplinire prevederile prezentei hotărâri. 
Art.3. Prezenta hotărâre poate fi contestată, în termen de 30 de zile, la instanţa de contencios administrativ competentă, în condițiile Legii nr. 554/2004 – legea contenciosului administrativ, modificată și completată.
Art.4. Prezenta hotărâre va fi comunicată Primarului oraşului Buhuşi, Consiliului Județean Bacău şi Instituţiei  Prefectului - Judeţul Bacău.


[bookmark: _Hlk109746148]INIŢIATOR,
PRIMARUL ORAŞULUI BUHUŞI,
VASILE ZAHARIA 
















PRIMĂRIA ORAȘULUI BUHUȘI 
SSDLAP
COMPARTIMENT URBANISM
NR. 27164 din 05.08.2025
                                                                                                        APROBAT,		                                    
							                                PRIMAR,
							                         Ing.Vasile Zaharia 



RAPORT 
privind aprobarea caietului de sarcini pentru achiziția serviciilor de actualizare a Planului Urbanistic General (PUG) al orașului Buhuși, a Regulamentului Local de Urbanism (RLU) aferent și transpunerea acestora în format digital GIS


1. Temei legal și obligații ale administrației locale
Potrivit prevederilor art. 46 din Legea nr. 350/2001, privind amenajarea teritoriului și urbanismul, unitățile administrativ-teritoriale au obligația de a actualiza Planul Urbanistic General la un interval de maximum 10 ani, în funcție de evoluțiile sociale, economice, culturale și teritoriale.
Actualizarea PUG este necesară și urgentă, pentru a:
•	Integra modificările urbanistice și funcționale apărute între timp;
•	Asigura un cadru coerent pentru dezvoltarea orașului în conformitate cu noile politici publice și strategii de dezvoltare;
•	Păstra direcțiile strategice valoroase din documentația anterioară și corecta sau ajusta aspectele care s-au dovedit ineficiente;
•	Respecta cerințele legale privind transpunerea datelor urbanistice în format digital GIS, utilizabil atât intern, cât și în raport cu instituțiile naționale.
Planul Urbanistic General în vigoare al orașului Buhuși a fost aprobat prin:
· HCL nr. 75/25.07.2002, în baza proiectului nr. 15/2000, elaborat de S.C. General Proiect S.R.L.;
· Prelungirea valabilității a fost adoptată prin HCL nr. 31/29.03.2012, HCL nr. 68/20.06.2014, HCL nr.80/28.07.2016, HCL nr.196/26.11.2018 și HCL nr. 194/26.10.2023.
Pe parcursul acestor peste 20 de ani, Planul Urbanistic General a suferit numeroase modificări prin Planuri Urbanistice Zonale (PUZ) aprobate punctual, ceea ce a condus la o fragmentare a coerenței reglementărilor urbanistice inițiale. Mai mult, între anii 2002 și 2024:
•	A crescut numărul unităților locative;
•	Structura și funcționalitatea platformei industriale a orașului s-au modificat;
•	Tendințele de dezvoltare urbană au evoluat semnificativ.

2. Necesitatea revizuirii și actualizării PUG și RLU
Între 2002 și 2024, orașul Buhuși a înregistrat:
· creșteri ale fondului locativ, modificări în structura urbană și funcțională;
· dezvoltări necoerente, în lipsa unei planificări unitare;
· dezindustrializare accentuată, în special pe platforma industrială de pe strada Libertății nr. 36;
· disfuncționalități urbanistice și presiuni asupra zonelor rezidențiale existente.
Astfel, actualizarea PUG este necesară pentru:
· Adaptarea indicatorilor urbanistici și a reglementărilor la legislația actuală;
· Evaluarea gradului de implementare a vechiului PUG și actualizarea listei de proiecte de investiții;
· Proiectarea unor zone de restructurare urbană și extindere a intravilanului;
· Corectarea zonificării funcționale și fiscale pentru creșterea bazei de venituri bugetare locale.
Planul Urbanistic General în vigoare nu mai reflectă în mod corespunzător realitatea economică, socială și urbanistică actuală. Documentația existentă a fost elaborată în anul 2000, într-un context complet diferit față de cel prezent.
3. Direcții esențiale în actualizarea PUG
Caietul de sarcini va prevedea elaborarea unor propuneri urbanistice privind:
· Imaginea urbană (morfologie, integrare estetică și funcțională, conservare patrimoniu);
· Rețeaua de spații verzi și publice, amenajarea malurilor cursurilor de apă, trasee pietonale și velo;
· Reconversia zonelor industriale dezafectate sau ineficiente;
· Dezvoltarea unor noi centre economice și comerciale, cu accesibilitate la infrastructura rutieră;
· Gestionarea zonelor informale și introducerea lor în zona de reglementare urbană prin regenerare;
· Organizarea circulațiilor, în raport cu dezvoltarea locală și regională prevăzută în planurile superioare.
4. Necesitatea transpunerii în format digital GIS
· Actualizarea PUG va include și transpunerea în format GIS, în vederea:
· Creării unei baze de date urbane la nivel de parcelă cadastrală;
· Emiterea certificatelor de urbanism în format digital;
· Monitorizării în timp real a implementării PUG, în corelare cu autorizațiile de construire;
· Respectării cerințelor art. 6 alin. (1) lit. c¹) din Legea nr. 50/1991, privind consultarea bazelor de date urbane în procesul de avizare.
5. Efecte așteptate în urma actualizării PUG
· Dezvoltarea coerentă și echilibrată a orașului;
· Eficientizarea autorizării lucrărilor de construire;
· Atragerea de investiții prin clarificarea destinației funcționale a terenurilor;
· Valorizarea patrimoniului urban și natural al orașului Buhuși;
· Fundamentarea unei noi zonificări fiscale, corelate cu zonificarea urbanistică;
· Creșterea veniturilor proprii ale bugetului local.
Caietul de sarcini a fost întocmit în conformitate cu cerințele minime prevăzute de legislația în vigoare, cu respectarea prevederilor Legii nr. 98/2016 privind achizițiile publice. Obiectul procedurii de achiziție vizează:
•	Actualizarea Planului Urbanistic General (PUG) al orașului Buhuși;
•	Actualizarea Regulamentului Local de Urbanism (RLU) aferent;
•	Transpunerea în format digital GIS a documentației aprobate.
CONCLUZIE
Având în vedere toate cele expuse, precum și adoptarea HCL nr.194/19.11.2024 – ”privind aprobarea iniţierea demersurilor de actualizare a Planului Urbanistic General al Orasului Buhusi și a Regulamentului Local de Urbanism aferent acestuia”, dar și a HCL nr. 39 din 10.03.2025 -”privind aprobarea participării UAT Orașul Buhuși la Programul multianul privind finanțarea elaborării și/ sau actualizării planurilor urbanistice generale ale localităților și a regulamentelor locale de urbanism, a indicatoriilor tehnico-economici ai obiectivului de investiții „Actualizare plan urbanistic general al orașului Buhuși, a regulamentului local și transpunerea Planului urbanistic general în format GIS”, supunem aprobării Consiliului Local caietul de sarcini pentru achiziția serviciilor de actualizare a Planului Urbanistic General și a Regulamentului Local de Urbanism, precum și pentru transpunerea acestora în format GIS, ca măsură esențială pentru buna administrare, dezvoltare și modernizare a orașului Buhuși,conform anexei la prezentul raport.


          Compartiment urbanism,                                              Șef SSDLAP
 sistemare și amenajarea teritoriului,  
              Bogdan Stanciu                                                   Maria Oana Timofte 


















PRIMARUL ORAŞULUI  BUHUŞI
Nr. 27166 din 05.08.2025


REFERAT DE APROBARE
privind aprobarea caietului de sarcini pentru achiziția serviciilor de actualizare a Planului Urbanistic General (PUG) al orașului Buhuși, a Regulamentului Local de Urbanism (RLU) aferent și transpunerea acestora în format digital GIS


În temeiul prevederilor art. 46 din Legea nr. 350/2001 privind amenajarea teritoriului și urbanismul, fiecare unitate administrativ-teritorială are obligația de a-și actualiza Planul Urbanistic General (PUG) cel puțin o dată la 10 ani, în funcție de evoluția factorilor sociali, economici, geografici și culturali.
Orașul Buhuși are în vigoare o documentație PUG aprobată prin:
· HCL nr. 75/25.07.2002, în baza proiectului nr. 15/2000;
· Valabilitatea acesteia a fost prelungită succesiv prin HCL nr. 31/29.03.2012, HCL nr. 68/20.06.2014, HCL nr.80/28.07.2016, HCL nr.196/26.11.2018 și HCL nr. 194/26.10.2023.
Documentația în vigoare este depășită, fiind elaborată într-un context economic și urbanistic diferit, iar între anii 2002 și 2024 orașul a suferit modificări semnificative:
· Creșterea fondului locativ;
· Modificări ale platformei industriale;
· Tendințe noi de dezvoltare urbană;
· Aprobări multiple ale PUZ-urilor, care au fragmentat coerența reglementărilor urbanistice existente.

Necesitatea actualizării PUG și RLU
Actualizarea este esențială pentru:
· Aducerea în concordanță cu legislația actuală și politicile publice de dezvoltare;
· Revizuirea indicatorilor urbanistici și a reglementărilor funcționale;
· Definirea de noi zone de restructurare urbană și extindere a intravilanului;
· Corelarea zonificării urbanistice cu cea fiscală, în scopul creșterii bazei de venituri locale.

Direcții de actualizare prevăzute în caietul de sarcini
· Reconfigurarea imaginii urbane și valorificarea patrimoniului construit;
· Extinderea rețelei de spații verzi și publice;
· Reconversia zonelor industriale nefuncționale;
· Regenerarea urbană a zonelor informale;
· Optimizarea circulațiilor urbane în corelare cu planurile regionale;
· Sprijinirea atragerii de investiții și stimularea dezvoltării economice.

Necesitatea transpunerii în format digital GIS
Pentru a respecta cerințele Legii nr. 50/1991, în forma actualizată, și pentru eficientizarea activității administrației locale, transpunerea PUG în format GIS este obligatorie. Acest demers va permite:
· Crearea unei baze de date urbane la nivel de parcelă;
· Emiterea certificatelor de urbanism în format digital;
· Monitorizarea implementării reglementărilor urbanistice în timp real;
· Integrarea cu sistemele naționale pentru gestionarea teritoriului.

Efecte așteptate
· Dezvoltare urbană coerentă și predictibilă;
· Facilitarea procesului de autorizare;
· Creșterea valorii terenurilor și investițiilor private;
· Fundamentarea unor politici fiscale realiste și eficiente;
· Consolidarea capacității administrative prin digitalizare.

Având în vedere raportul comun nr. 27164 din 05.08.2025 al Compartimentului de urbanism și amenajare a teritoriului precum și al șefului SSDLAP, propun aprobarea caietului de sarcini pentru achiziția serviciilor de actualizare a Planului Urbanistic General (PUG) al orașului Buhuși, a Regulamentului Local de Urbanism (RLU) aferent și transpunerea acestora în format digital GIS.
[bookmark: OLE_LINK11][bookmark: OLE_LINK12]În conformitate cu prevederile art.136, alin.1 din Ordonanța de Urgență nr. 57/2019 privind Codul administrativ, supun spre aprobare proiectul de hotărâre mai sus prezentat.





   PRIMARUL ORAȘULUI BUHUȘI,
Ing. Vasile Zaharia

